Foto: ndtv.com Garvard universiteti tadqiqotchilari 3D-printer yordamida birinchi chipga o‘rnatilgan yurak yaratishdi. Bu qurilma hayvonlardan olingan tirik to‘qimalardan foydalanmagan holda tajribalar o‘tkazishga imkon beradi. Ish natijalari Nature Materials jurnalida chop etilgan. Uning videosi universitetning YouTube-kanalida joylashtirilgan. Bosma a’zo yurak to‘qimasi strukturasi va funksiyalarini qaytarish uchun yarim shaffof qayishqoq polimer materialdan tayyorlangan. Loyiha uchun 6 ta rangdagi maxsus siyohlar yaratilgan, ular yordamida sun’iy yurakka mikroskopik datchiklar o‘rnatish mumkin. Datchiklar chipga turli dori vositalari ta’sir qilganda uning urishini qayd qila oladi.